Dobrý deň prajem všetkým,

Dovoľte mi na úvod poďakovať vám za vašu prejavenú dôveru a samozrejme obzvlášť pozdravujem nových klientov, ktorí sa rozhodli práve pre moje fotky. Pre lepšiu predstavu o mojej práci a čo zhruba očakávať si môžete pozrieť napríklad tu : <https://eu.zonerama.com/MJ-STURDIK/1185986>

Fotím modelom fotoaparátu Canon EOS R6 s najnovším systemom RF snímania a rovnako používam objektívy značky Canon najvyššej možnej kvality v tomto segmente.

Čo potrebujete vedieť, a často sa ma na to pýtajú , vám zhrniem v nasledujúcich riadkoch.

▪️**Fotky poskytujem len v digitálnej podobe a sú vám zaslané po úpravách na email v plnom rozlíšení.**

▪️**Nefotím celé podujatie, iba objednané zostavy.**

▪️**Keďže ide o verejné športové podujatie informovaný súhlas a potreba súhlasu o používaní ochrany osobných údajov (GDPR) sa zo zákona nevyžaduje.**

**▪️ Občas fotím aj atmosféru, hľadisko, súťažiacich, je teda možné, že fotky na ktorých budete, sa môžu použiť pre potreby verejného záujmu na propagácie súťaže, klubu, médií, či organizátora. Inak ako na tento účel fotky nesmú a ani nebudú použité bez vášho súhlasu (s výnimkou teda vyššie spomenutého).**

PRIEBEH A PODMIENKY FOTENIA

▪️**Fotím vždy celú zostavu (rotáciu).** Tá obsahuje okolo 30-50 záberov, čo zvyšuje pravdepodobnosť zachytenia všetkých dôležitých okamihov vystúpenia.

 **▪️ Ak si objednáte aspoň 6 fotiek z jednej rotácie, napr. Švihadlo, tak cena je 5€/ks.**

▪️**Ak si objedná klient menej ako 6ks z jednej rotácie, tak je to 7€/ks.**

▪️**Klient si vyberá len z tých fotiek ktoré vyjdú, nie zo všetkých.** Býva ich zvyčajne okolo 10-20 z jednej zostavy. Tie má k dispozicii ako náhľad, ktorý ZASIELAM každému hneď ako sú všetky jeho fotky spracované (do niekoľkých dní )

▪️**Fotky idú na moje úložisko, kde má každý svoje meno a vie si ich vyhľadať.** Fotky nahrávam priebežne, trvá to celé zhruba 7 až 14 dní, v závislosti od počtu klientov a fotiek. Niekedy je to aj dlhšie. V tomto prípade vás pekne **prosím o trpezlivosť.**

▪️ **Fotiť budem všetky rotácie, ktoré ste uviedli v objednávke .**

VÝBER FOTIEK

▪️Po spracovaní a nahratí na moje úložisko vidí klient náhľady fotiek v plnej kvalite avšak s vodoznakom cez stred fotografie. Po zvolení konkrétnych záberov, ktoré mi oznámi, mu zasielam do mailu fotky v plnej kvalite s už odstránenyým vodoznakom. **Každá moja fotka obsahuje v rohu podpis autora. Noví zákazníci majú +1 promo fotku zdarma**

Ostávam s pozdravom,  prajem veľa radosti zo športových úspechov s fotkami ido mňa. ☺

 Mário Jarolím Šturdík, váš fotograf